open-index/open-wikipedia-markdown huggingface dataset:
יונתן הכהן (חייל)

**יונתן (יוני) הכהן** (30 בנובמבר 1951 – 15 באפריל 1980) היה קצין ישראלי בדרגת רב-סרן, מעוטר עיטור העוז וטייס בחיל האוויר הישראלי.

## ביוגרפיה
יונתן הכהן נולד למאירה ואברהם ב-30 בנובמבר 1951 בבית אלפא. למד במוסד החינוכי גלבוע. אביו, אברהם, היה טייס בחיל האוויר ובתעשייה האווירית, ונהרג ב-19 בנובמבר 1970 בהתרסקות מטוס הערבה.

הכהן התגייס בפברואר 1970 לחיל השריון. הכהן לחם בתעלת סואץ במלחמת יום הכיפורים כמפקד פלוגה. כוחו לחם בסביבת מוצב המזח שבדרום התעלה. במהלך הלחימה הלוי וכחו פגעו בכוחות מצריים רבים, והלוי עצמו היה מעורב בחילוץ פצועים רבים. ב-12 באוקטובר הוביל הסתערות על כוחות מצריים ששהו באזור מעבר המיתלה. לכן הוענק לו עיטור העוז במאי 1975 על ידי ראש המטה הכללי מרדכי גור.

בינואר 1974, כשהיה הכהן בדרגת סרן, החל קורס טיס. נהרג בעת טיסה על מטוס הכפיר בשמי סיני ב-1980. נקבר בבית הקברות המשותף לבית אלפא וחפציבה.

## קישורים חיצוניים
*  באתר יזכור

## הערות שוליים

קטגוריה:טייסי חיל האוויר הישראלי
קטגוריה:מעוטרי עיטור העוז במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:מפקדי פלוגות במלחמת יום הכיפורים
קטגוריה:רבי-סרנים בצה"ל
קטגוריה:חללי צה"ל
קטגוריה:בית אלפא: אישים
קטגוריה:אישים הקבורים בבית הקברות המשותף לבית אלפא וחפציבה
קטגוריה:ישראלים שנולדו ב-1951
קטגוריה:ישראלים שנפטרו ב-1980
נהר קרוס (ניו יורק)

**נהר קרוס** (באנגלית: **Cross River**) הוא נהר קצר הנובע בכפר הקטן קרוס ריבר  בעיירה לואיסבורו  בדרום מדינת ניו יורק. מקורותיו יוצרים לולאה, פונים דרומה, אחר כך דרום-מערבה, אחר כך צפון-מערבה ולבסוף מערבה, ממשיכים כמה קילומטרים בכיוון זה עד שהם מתחברים לפיתולים של מאגר נהר קרוס (ניתן לעקוב במפה שמשמאל), שניהם חלקים ממערכת הובלת המים לעיר ניו יורק.

כחלק מאגן הניקוז קרוטון, הוא זורם מתוך שפך המאגר לפני שהוא מתחבר לנהר קרוטון בכפר קטונה . קטע הנהר הקצר שמתחיל במוצא השפך וממשיך עד לכניסת הנהר למאגר מסקוט. הוא אזור דיג פורל בתחילת האביב.

## הערות שוליים

קטגוריה:ניו יורק: גאוגרפיה
קטגוריה:מדינת ניו יורק: נהרות
קטגוריה:הטיית מים
קטגוריה:ארצות הברית: אמות מים
קטגוריה:מדינת ניו יורק: גופי מים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
הנרי סמית' (מושל רוד איילנד)

**הנרי סמית**' (באנגלית: **Henry Smith**; ) היה פוליטיקאי אמריקאי מרוד איילנד, איש מפלגת הכפר , שב-1803 נבחר לסנאט של רוד איילנד ולאחר מכן נבחר כמנהיגו, "הסנאטור הראשון", ומתוקף תפקידו זה, כאשר ב-1805 נפטר מושל רוד איילנד ארתור פנר בעת כהונתו, וסגן המושל פול ממפורד נפטר שלושה חודשים לפני כן, הושבע סמית' כמושל וכיהן בתפקיד מאוקטובר 1805 ועד להשבעת המושל הנבחר אייזק וילבור במאי 1806.
## ביוגרפיה
הנרי סמית' נולד בפרובידנס שבמושבת רוד איילנד ומטעי פרובידנס, כבנם של ג'וב סמית' ורות (לבית האריס) סמית'. התחנך בפרובידנס והיה לסוחר מצליח. הוא שירת כקצין במיליציה של רוד איילנד, והגיע לדרגת קולונל ביחידת המיליציה של מחוז פרובידנס, שנודעה כדרגונים הקלים העצמאיים של פרובידנס.

כתוצאה מהצלחתו בעסקיו, בראשית העשור הראשון של המאה ה-19 עלה בידו לבנות לו בית במפגש רחובות סמית' ודייוויס בפרובידנס. הבית נודע כבית קולונל הנרי סמית', ועמד על תילו עד לראשית שנות ה-20 של המאה ה-20, כאשר הוא נהרס כדי לאפשר את בניית ההרחבה של קפיטול מדינת רוד איילנד.

ב-1803 נבחר סמית' כחבר הסנאט של רוד איילנד, והיה למנהיג הסנאט, "הסנאטור הראשון". כאשר נפטר המושל ארתור פנר ב-15 באוקטובר 1805, ולאור העובדה שסגן המושל פול ממפורד נפטר כשלושה חודשים קודם לכן, הושבע סמית' כמושל רוד איילנד החמישי, וכיהן עד שארית תקופת כהונתו המתוכננת של פנר עד להשבעת המושל הנבחר אייזק וילבור ב-7 במאי 1806.

הנרי סמית' נפטר בפרובידנס ב-28 ביוני 1818. הוא נטמן בבית הקברות הצפוני של העיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1335


## קישורים חיצוניים
* הנרי סמית' באתר אגודת המושלים הלאומית 
* הנרי סמית' באתר The Political Graveyard 
* 

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:מושלי רוד איילנד
קטגוריה:חברי האספה הכללית של רוד איילנד
קטגוריה:אמריקאים שנולדו ב-1766
קטגוריה:אמריקאים שנפטרו ב-1818
פרדריק פיין

**פרדריק ג'ורג' פיין** (באנגלית: **Frederick George Payne**; 24 ביולי 1904 – 15 ביוני 1978) היה איש עסקים ופוליטיקאי אמריקאי, חבר המפלגה הרפובליקנית, אשר כיהן כסנאטור מטעם מיין בשנים 1953–1959. קודם לכן כיהן כמושל מיין ה־60 בין השנים 1949–1952.

## ביוגרפיה
### ראשית חייו והשכלה
פיין נולד ב-24 ביולי 1904 בלואיסטון שבמיין, לפרדריק ונלי (סמארט) פיין. הוא למד בבתי הספר הציבוריים בעירו והשלים את לימודיו בתיכון ג'ורדן. בילדותו עבד כמוכר עיתונים, פקיד מכולת, מדריך בתיאטרון וכמדיח כלים. לאחר מכן למד בבית הספר לחשבונאות ומימון Bentley בבוסטון, מסצ'וסטס, וסיים בשנת 1925.

### ראשית הקריירה העסקית והפוליטית
פיין עבד כמנהל כספים וקצין תשלומים ראשי בחברת Maine & New Hampshire Theaters, שהפעילה 132 בתי קולנוע בניו אינגלנד. הוא החל את דרכו הפוליטית כראש עיריית אוגוסטה, וכיהן בתפקיד זה בין השנים 1935–1941. ב־1940 רץ ללא הצלחה בפריימריז הרפובליקניים למשרת מושל מיין, והפסיד לחבר הסנאט של מיין . לאחר בחירתו של סיוול למושל, מינה אותו למפקח הכספים של המדינה ומנהל התקציב. ב־1942 התפטר מתפקידו כדי לשרת בחיל האוויר האמריקאי במלחמת העולם השנייה, והגיע לדרגת לוטננט קולונל. לאחר שירותו הצבאי עבד כמנהל חברת Waldoboro Garage בשנים 1945–1949.

### מושל מיין
ב־1948 נבחר פיין למושל מיין ה־60, לאחר שניצח את יריבו הדמוקרטי לואי לאוסייה, ראש עיריית בידדפורד, בהפרש של 66%-34%. הוא נבחר מחדש ב־1950, לאחר שניצח את המועמד הדמוקרטי ארל גרנט ב־61%-39%. בתקופת כהונתו כונן מס מכירות בשיעור של 2%, הרחיב את ועדת הפיתוח של מיין והחל בתוכנית ארוכת טווח למודרניזציה של הכבישים, במימון איגרות חוב בסך 27 מיליון דולר.

בתקופת כהונתו השנייה הואשם בקבלת שוחד הקשור בתעשיית המשקאות החריפים במדינה. לפי טענת אחד מיצרני היין, הוא שילם 12,000 דולר לאיש קידום בבוסטון לכאורה כדי להשפיע על פיין ויו"ר ועדת המשקאות. לאחר שהעיד בפני ועדת חקירה מיוחדת, זוכה פיין מכל ההאשמות.

### כהונה בסנאט של ארצות הברית
ב־1952 נבחר פיין לסנאט של ארצות הברית. בפריימריז הרפובליקניים הוא ניצח את הסנאטור המכהן אוון ברוסטר, ובהמשך ניצח בבחירות הכלליות את המועמד הדמוקרטי רוג'ר ד'וב.

במהלך שנות ה־50 המאוחרות, לאחר סדרת כתבות ומחזות קולנוע שהדגישו את אלימות כנופיות הנוער, תמך פיין בחקיקה שאסרה על סכיני פתיחה אוטומטית. הוא טען שהסכינים פותחו בחו"ל על ידי "קבוצות פליליות", ושחוק זה יפחית את אלימות הנוער על ידי מניעת גישה לכלי נשק סימבוליים. החוק אומץ ב־1958 כ"חוק סכיני Switchblade". בפועל, המחקר מאוחר יותר הראה שמקרי האלימות בקרב כנופיות הנוער עלו, כשהם פנו לכלי ירייה במקום לסכינים. פיין לא הצביע על חוק זכויות האזרח של 1957.

ב־1958 הפסיד בבחירות לסנאט למושל הדמוקרטי אדמונד מאסקי, בהפרש של 61,182 קולות.

### מותו
פיין נפטר ב־15 ביוני 1978 בוולדובורו שבמיין, בגיל 73, ונקבר בבית הקברות הלותרני הגרמני בוולדובורו.

## קישורים חיצוניים

* 
* 

קטגוריה:אמריקאים ילידי מיין
קטגוריה:קצינים וחוגרים בחילות האוויר של צבא ארצות הברית
קטגוריה:קצינים אמריקאים במלחמת העולם השנייה
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1904
קטגוריה:אמריקאים שנפטרו ב-1978
טורפאן

**טוּרְפָּאן** (באויגורית: **تۇرپان**/**Turpan**/**Турпан**; בסינית מפושטת: **吐鲁番**; בסינית מסורתית: **吐魯番**; בפין-יין: **Tŭlŭfān**; תעתיק: **טוּלוּפָֿאן**) היא נציבות עירונית במזרח המחוז האוטונומי שינג'יאנג שבצפון-מערב הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה 693,988 תושבים, מתוכם 317,443 בשטח האורבני. המרכז ההיסטורי של הנציבות עבר מספר פעמים, מ (גְ'יָאוֹחֶה) ל (גָאוֹצָ'אנְג) ולטורפאן עצמה.

## שמות
מבחינה היסטורית, יישובים רבים באגן טארים, הממוקמים בין דוברי שפות סיניות, טורקיות, מונגוליות ופרסיות, נושאים מספר שמות מאותו סוג (למשל: טוּרְפָּאן או טוּרְפָֿאן). שמה המקורי של העיר אינו ידוע. הצורה טוּרְפָֿאן, אף על פי שהיא עתיקה יותר מטוּרְפָּאן, לא הייתה בשימוש עד אמצע המאה ה-2 לספירה והשימוש בה הפך נפוץ רק בתקופה שלאחר האימפריה המונגולית.

## גאוגרפיה
שמאל|ממוזער|250px| (火焰山/قىزىل تاغ) בשטח הנציבות
הנציבות העירונית טורפאן משתרעת על פני 69,750 קמ"ר וגובלת בבירת המחוז אוּרוּמְצִ'י מצפון-מערב, בנציבות העירונית  ממזרח ובנציבויות האוטונומיות  של החווי ו של המונגולים מצפון ומדרום בהתאמה. טורפאן שוכנת באגן הררי, בצד הצפוני של , בגובה 30 מטרים מעל פני הים. חרוט געשי מבודד ליד טורפאן תיעד התפרצויות במהלך שושלת סונג. ההתפרצות הידועה האחרונה של הר הגעש הייתה בשנת 1120.

## חלוקה מנהלית
הנציבות העירונית טורפאן מחולקת לרובע אחד ושתי נפות:

## אטרקציות
טורפאן היא ביתה של אחת מכמה מערות הקשורות לאגדה הנוצרית והמוסלמית האדוקה של שבעת הישנים.

## קישורים חיצוניים

* 
* 

## הערות שוליים

קטגוריה:הרפובליקה העממית של סין: נציבויות עירוניות
קטגוריה:שינג'יאנג: ערים
אייזק וילבור

**אייזק וילבור** (באנגלית: **Isaac Wilbour**; ) היה פוליטיקאי אמריקאי מרוד איילנד, איש המפלגה הדמוקרטית-רפובליקנית, שהחזיק בכמה תפקידים ציבוריים, בין השאר כיהן כמושל רוד איילנד השישי בשנים 1806–1807.
## ביוגרפיה
אייזק וילבור נולד בעיירת החוף ליטל קומפטון שבמושבת רוד איילנד ומטעי פרובידנס. בשנים 1805–1806 הוא כיהן כחבר בית הנבחרים של רוד איילנד, כשמאוקטובר 1805 ועד מאי 1806 היא שימש כיושב ראש הבית. לאחר מכן ועד 1807 הוא כיהן כסגן מושל רוד איילנד. מאחר שלא הוכרז על מנצח בבחירות למשרת מושל רוד איילנד באותה שנה, כיהן וילבור כמושל בפועל ממאי 1806 ועד מאי 1807.

לאחר תום כהונתו כמושל ועד 1809 ייצג וילבור את רוד איילנד בבית הנבחרים של ארצות הברית מטעם המפלגה הדמוקרטית-רפובליקנית. ב-1808 וב-1812 הוא התמודד שוב על המושב בבית הנבחרים, אך נוצח. בשנים 1810–1811 הוא כיהן שוב כסגן המושל.

במאי 1818 מונה וילבור כשופט בבית המשפט העליון של רוד איילנד. במאי 1819 הוא נבחר כנשיא בית המשפט, תפקיד בו הוא כיהן עד 1827.

אייזק וילבור נפטר בליטל קומפטון ב-4 באוקטובר 1837. הוא נטמן בבית הקברות סיקונט שבעיירה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1335


## קישורים חיצוניים
* אייזק וילבור באתר אגודת המושלים הלאומית 
* 
* אייזק וילבור באתר The Political Graveyard 
* 

## הערות שוליים

קטגוריה:אמריקאים ילידי רוד איילנד
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:סגני מושלי רוד איילנד
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של רוד איילנד
קטגוריה:שופטי בתי המשפט של מדינת רוד איילנד
קטגוריה:אמריקאים שנולדו ב-1763
קטגוריה:אמריקאים שנפטרו ב-1837
וולאס וייט

**וולאס האמפרי וייט הבן** (באנגלית: ****; 6 באוגוסט 1877 – 31 במרץ 1952) היה פוליטיקאי אמריקאי ומנהיג רפובליקני בקונגרס של ארצות הברית בין השנים 1917 ל־1949. וייט היה ממדינת מיין, ושימש תחילה כחבר בבית הנבחרים של ארצות הברית, לפני שנבחר לסנאט, שם כיהן כמנהיג סיעת המיעוט ולאחר מכן כמנהיג סיעת הרוב עד פרישתו.

## ביוגרפיה
### ראשית חייו
וייט נולד ב-6 באוגוסט 1877 בעיר לואיסטון שבמיין. סבו, ויליאם פירס פריי, היה גם הוא דמות פוליטית בולטת, שכיהן כסנאטור מטעם מיין וכנשיא הזמני של הסנאט. בשנת 1899 השלים וייט את לימודיו בקולג' בודווין שבברונסוויק. לאחר מכן עבד כעוזר מזכיר בוועדת המסחר של הסנאט ובהמשך שימש כמזכירו של סבו. הוא למד משפטים, הוסמך לעריכת דין, והחל לעסוק במקצוע בעיר הולדתו לואיסטון.

### קריירה פוליטית
וייט החל את דרכו הפוליטית כאשר נבחר לבית הנבחרים של ארצות הברית מטעם המפלגה הרפובליקנית בשנת 1916. הוא נכנס לתפקידו ב־4 במרץ 1917 וכיהן עד 3 במרץ 1931 (בקונגרסים ה־65 עד ה־71). הוא עזב את הבית לאחר שנבחר לסנאט בסוף 1930.

במהלך כהונתו בקונגרס, כיהן וייט כיו"ר בכמה ועדות חשובות: ועדת בית הנבחרים להוצאות במחלקת המשפטים (הקונגרס ה־66), ועדת זכות הבחירה לנשים (הקונגרסים ה־67 עד ה־69), ועדת הספנות והדיג (הקונגרסים ה־70 וה־71) וועדת הסנאט למסחר בין־מדינתי וחוץ־מדינתי (הקונגרס ה־80). בנוסף, כיהן כחבר במספר ועדות שמונו על ידי הנשיא.

וייט נבחר מחדש לסנאט בשנים 1936 ו־1942, וכיהן בסנאט מ־4 במרץ 1931 ועד 3 בינואר 1949. הוא נבחר על ידי עמיתיו למנהיג סיעת המיעוט הרפובליקנית (1944–1947), והפך למנהיג הרוב כאשר מפלגתו זכתה בשליטה בסנאט בקונגרס ה־80 (1947–1949).

בספרו של ג'ון גנתר "Inside U.S.A." משנת 1947 נכתב כי תפקידו של וייט, כמנהיג הרשמי של המפלגה, היה בעיקר "להחזיק את האיזון בין שני אנשים הרבה יותר דומיננטיים ובולטים – טאפט וונדנברג... כולם מחבבים את וייט; מעטים באמת מקשיבים לו."

וייט היה אחד ממעט הסנאטורים שהצביעו נגד מינויו של הוגו בלאק לבית המשפט העליון בשנת 1937, בשל חברותו לשעבר בקו קלוקס קלאן.

הוא לא התמודד לכהונה נוספת בשנת 1948. הוא נפטר ב-31 במרץ 1952  בעיר אוברן ונקבר בבית הקברות מאונט אוברן.

### משפחתו
וייט נישא לראשונה לאנה פראט מלואיסטון בשנת 1903. בנם היחיד, הרברט פריי וייט, נולד ב־1904. בשנת 1914 נפטרה אנה פראט וייט יחד עם בתם התינוקת הלן היידן וייט במהלך הלידה. בשנת 1917 נישא וייט בשנית לאלמנה נינה לומברד לון, אלמנתו של ראלף לון.

## קישורים חיצוניים

* 
* 

קטגוריה:אמריקאים ילידי מיין
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1952
עובדיה גרדנר

**עובדיה גרדנר** (באנגלית: **Obadiah Gardner**; 13 בספטמבר 1852 – 24 ביולי 1938) היה פוליטיקאי אמריקאי ממדינת מיין. גרדנר היה איש עסקים וחבר המפלגה הדמוקרטית, שכיהן בתפקידים ציבוריים שונים ברמת המדינה לפני שנבחר לסנאט של ארצות הברית.

## ביוגרפיה
גרדנר נולד ב-13 בספטמבר 1852 סמוך לעיר פורט יורון שבמישיגן. בשנת 1864, כשהיה בן 12, עבר עם הוריו לעיירה יוניון שבמיין, שם למד בבתי הספר הציבוריים. לאחר מכן למד בקולג' לעסקים איסטמן בפוקיפסי, ניו יורק, ובהמשך במכון הקלאסי קוברן בווטרוול, מיין. לאחר סיום לימודיו עסק בחקלאות, כולל יוזמות בתחומי עץ, סיד, ומחלבות בעיר רוקלנד, וכן בגידול בקר באזורים אחרים.

גרדנר כיהן כחבר במועצת החקלאות של מיין, ובהמשך כיהן כמזכיר הכללי של ארגון החקלאים Maine State Grange בין השנים 1897–1907. בשנת 1908 התמודד ללא הצלחה על תפקיד מושל מיין, והפסיד למועמד הרפובליקני ברט פרנלד. בשנת 1911 מונה ליושב ראש מועצת מעריכי המיסים של המדינה, אך התפטר זמן קצר לאחר מכן כשמונה לחבר הסנאט של ארצות הברית, כדי למלא את המושב שהתפנה בעקבות מותו של ויליאם פירס פריי. גרדנר כיהן בסנאט מ־23 בספטמבר 1911 עד 3 במרץ 1913, אז הפסיד בבחירות החוזרות. בתקופה זו שירת לצדו של הדמוקרטי צ'ארלס פלטשר ג'ונסון – לראשונה מאז שנת 1853 שבה שני סנאטורים דמוקרטים ייצגו את מדינת מיין בו־זמנית.

לאחר הפסדו בבחירות מונה גרדנר כחבר בוועדה הבין־לאומית המשותפת, שנועדה למנוע סכסוכים בין קנדה לארצות הברית בנוגע למקורות מים משותפים. בהמשך מונה ליו"ר המשלחת האמריקאית בוועדה, תפקיד שבו שירת עד פרישתו בשנת 1923.

לאחר מכן שב לעיר רוקלנד ובהמשך עבר להתגורר באוגוסטה, שם נפטר ב-24 ביולי 1938. גרדנר נקבר בבית העלמין אקורן שברוקלנד.

## קישורים חיצוניים

* 
* 

קטגוריה:אמריקאים ממוצא אנגלי
קטגוריה:אמריקאים ילידי מישיגן
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1852
קטגוריה:אמריקאים שנפטרו ב-1938
גילוי נפטון

[ממוזער|האזור בו נפטון התגלה, [מצפה הכוכבים של ברלין (Berliner Sternwarte)]]
**[[נפטון]]** התגלה במקרה בעת חישוב מתמטי שנכתב על ידי אורבן לה-ורייה, מתמטיקאי צרפתי אשר התמחה במכניקה שמיימית – ענף אסטרונומי העוסק בתנועתם של גרמי שמיים. האסטרונום יוהאן גלה אישר את קיומו של כוכב הלכת נפטון לאחר שנצפה במצפה הכוכבים של ברלין בלילה שבין 23–24 בספטמבר 1846. הגילוי של נפטון היה משמעותי בתחום המדע של המאה ה-19  ואף אישר את חוק הכבידה העולמי של ניוטון. פרנסואה ז'אן דומיניק אראגו, אסטרונום, פיזיקאי, מתמטיקאי ופוליטיקאי צרפתי, אמר שלה-ורייה "גילה את כוכב לכת באמצעות העט שלו".

לאחר גילוי נפטון בספטמבר 1846, התגלה שכוכב הלכת נצפה בעבר מספר פעמים אך לא זוהה ככוכב לכת בפני עצמו. ב-1781, האסטרונום והמלחין הבריטי ויליאם הרשל גילה על משיכה משונה בחלל הסותרת את חוק הכבידה העולמי של ניוטון. בהמשך התגלה שהמשיכה נגרמה מכוכב לכת מרוחק יותר מהשמש, נפטון.
ממוזער|צילום של נפטון בידי הוויאג'ר 2, 1989
נפטון היה כוכב הלכת הראשון שהתגלה באמצעות חישובים מתמטיים ותאוריות. פולמוס עז התעורר בצרפת ובאנגליה על השאלה מי גילה את הכוכב. הגילוי גם פגע במוניטין של ג'ורג' בידל איירי, מתמטיקאי ואסטרונום בריטי. אנשים העיבו טענות שהושמעו כנגדו, לפיהן כתוצאה מהפסיביות המדעית שלו, בריטניה איבדה את ההזדמנות להשיג קדימות בגילוי של נפטון. לבסוף, אורבן לה-ורייה וג'ון קאוץ' אדמס זכו במדליית קופלי ובמדליית זהב של החברה המלכותית לאסטרונומיה (RAS) על גילוי נפטון.

הגילוי של נפטון הוביל גם לגילוי הירח של נפטון, טריטון. הוא נתגלה על ידי ויליאם לאסל ב־10 באוקטובר 1846, רק 17 ימים לאחר גילויו של נפטון עצמו.

ב-1989, הוויאג'ר 2 עף סביב נפטון, אסף נתונים נוספים אודות כוכב הלכת וצילם תמונות שלו בחזרה לכדור הארץ.

## הערות שוליים

קטגוריה:היסטוריה של האסטרונומיה
קטגוריה:נפטון
קטגוריה:1846 במדע
אדווין ברלי

**אדווין צ'יק ברלי** (באנגלית: **Edwin Chick Burleigh**; 27 בנובמבר 1843 – 16 ביוני 1916) היה פוליטיקאי אמריקאי, חבר המפלגה הרפובליקנית, שכיהן כמושל מיין ה-42 בין השנים 1889–1893. לאחר מכן שירת בתפקידים פדרליים, תחילה בבית הנבחרים של ארצות הברית עבור מחוז הקונגרס השלישי של מיין (1897–1911), ולאחר מכן בסנאט של ארצות הברית (1913–1916).

## ביוגרפיה
ברלי נולד ב־27 בנובמבר 1843 בעיירה לינאוס שבמיין, לקרוליין פיבודי (צ'יק) ולפארקר פרסקוט ברלי. הוא למד בבתי ספר ציבוריים ובאקדמיה של הולטון, לפני שהחל ללמד בעצמו. בנוסף, עבד כמודד וכחקלאי לפני שהצטרף למשרדי הממשלה. תחילה שירת כעובד במשרד השליש הכללי של המדינה, ולאחר מכן שירת כפקיד במשרד הקרקעות של מיין בבנגור בין השנים 1870–1876.

לאחר מכן עבר לאוגוסטה שבמיין, ושימש כסוכן הקרקעות של המדינה בין 1876–1878, וכן כסגן פקיד בבית הנבחרים של מיין עד 1878. אחר כך שירת ארבע שנים (1880–1884) במשרד גזבר המדינה של מיין, לפני שמונה בעצמו לגזבר המדינה ב־1884 ושירת בתפקיד ארבע שנים. בתקופה זו גם הפך לבעלים העיקרי של עיתון Kennebec Journal.

בשנת 1889 נבחר ברלי כמושל מיין ה־42, תפקיד בו כיהן במשך שלוש שנים. בשנת 1897 נבחר לבית הנבחרים של ארצות הברית כדי למלא את המושב שהתפנה בעקבות מותו של , וכיהן בו במשך 14 שנים.

בבחירות 1910 לא הצליח להיבחר מחדש וחזר לעסקים במשך שלוש שנים, עד שנבחר לסנאט של ארצות הברית בשנת 1912. הוא כיהן בתפקיד זה עד למותו ב־16 ביוני 1916 באוגוסטה שבמיין.

## קישורים חיצוניים

* 
* 

קטגוריה:אמריקאים ילידי מיין
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1843
קטגוריה:אמריקאים שנפטרו ב-1916
קן רלסטון

**קן רלסטון** (באנגלית: **Ken Ralston**; נולד ב-1954) הוא אמן אפקטים מיוחדים. ידוע בעיקר בזכות עבודתו בסרטיו של רוברט זמקיס, בהם "בחזרה לעתיד". רלסטון החל את הקריירה שלו בתחילת שנות ה-70. בשנת 1976 נשכר עבור חברת אינדסטריאל לייט אנד מג'יק כדי לעזור ביצירת האפקטים עבור "מלחמת הכוכבים – פרק 4: תקווה חדשה". הוא נשאר בחברה במשך 20 שנה.

רלסטון זכה בחמישה פרסי אוסקר לאפקטים הטובים ביותר, כולל פרס אוסקר להישגים מיוחדים עבור הסרט "מלחמת הכוכבים – פרק 6: שובו של הג'דיי". כן זכה בפרסים על עבודתו בסרטים "קוקון", "מי הפליל את רוג'ר ראביט", "המוות נאה לה" ו"פורסט גאמפ".

כן השתתף, בין היתר, בהכנת הסרטים "מלחמת הכוכבים – פרק 5: האימפריה מכה שנית", "מסע בין כוכבים 2: זעמו של חאן", "מסע בין כוכבים 3: החיפוש אחר ספוק", "מסע בין כוכבים 4: השיבה הביתה", "חלומות", "בחזרה לעתיד 2", "הרפתקאות רוקטיר", "המסכה", "הנשיא מאוהב", "ג'ומנג'י", "פנומן", "קונטקט", "פאץ' אדמס", "להתחיל מחדש", "גברים בשחור 2", "רכבת לקוטב", "ביאוולף", "אליס בארץ הפלאות", "גברים בשחור 3", "אליס מבעד למראה".

## קישורים חיצוניים

## הערות שוליים

קטגוריה:זוכי אוסקר: האפקטים החזותיים הטובים
קטגוריה:זוכי אוסקר: הישגים מיוחדים
קטגוריה:אמריקאים שנולדו ב-1954
תסתכל לי בעיניים

**תסתכל לי בעיניים** הוא סרט טלוויזיה ישראלי שביים ארנון צדוק ויצא לאקרנים בשנת 1999. הסרט הופק בשיתוף עם משרד התחבורה והבטיחות בדרכים וגם עם הרשות הלאומית לבטיחות בדרכים. הסרט מבוסס על אירועים אמיתיים.

## תקציר העלילה
הסרט תסתכל לי בעיניים עוסק במפגש טעון בין נהגים שפגעו וגרמו למוות בתאונות דרכים לבין בני משפחותיהם של ההרוגים. העלילה מתמקדת בסדנה טיפולית בה משתתפים אותם נהגים, המבקשים להתמודד עם תחושת האשמה ולנסות לשוב לחיים תקינים למרות חוסר האונים שבו הם מצויים. הסרט מדגיש את המסר כי בתאונות דרכים אין באמת ניצולים לעיתים קרובות, הנהגים הפוגעים נושאים עונש פנימי כבד יותר מכל עונש שיכולה החברה להטיל עליהם.

## הפקה ושידור
ב-16 במאי 1999 התארח ארנון צדוק בתוכנית הטלוויזיה "אצל מני" בהנחייתו של מני פאר וסיפר שהסרט לא יוקרן בבית הקולנוע אלא ימכר בקלטות וידאו. בנוסף סיפר גם שהסרט הוקדש לשני הדודים שלו אשר וברוך עזאני. אשר נהרג בתאונת דרכים בדרך למלחמה בשנת 1967.

לאחר שאשר נהג ברוך רצה להנציח את שמו אשתו נכנסה להריון ו-ב-13 בנובמבר 1969 שבועיים לפני הלידה ברוך נהרג בתאונת דרכים עם ראש העיר של עיירת רמת גן אברהם קריניצי ונקבר לידו בפארק הלאומי ברמת גן. בסופו של דבר הוחלט לקרוא לילד על שם אביו ברוך ולא על שם דודו אשר.

## שחקנים

## קישורים חיצוניים
 
* 
* תסתכל לי בעיניים, באתר הספרייה הלאומית 
* 

## הערות שוליים

קטגוריה:סרטי 1999
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים המבוססים על סיפור אמיתי
קטגוריה:סרטי ארנון צדוק
קטגוריה:סרטים ישראליים משנת 1999
נבחרת חוף השנהב בכדורגל עד גיל 23

**נבחרת חוף השנהב בכדורגל עד גיל 23** מייצגת את חוף השנהב בתחרויות כדורגל של המשחקים האולימפיים. בנוסף לכך היא שיחקה במשחקי אפריקה ו"גביע אפריקה בכדורגל עד גיל 23".

## היסטוריה
נבחרת חוף השנהב בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה.

הבנחרת העפילה למשחקים פעמיים.
### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2008 - לא נבחרו
* 2020 - אריק באיי, פרנק קסייה, מקס גראדל

## משחקי אפריקה
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. הנבחרת העפילה למשחקים בשנת 1999 ולא התקדמה מעבר לשלב הבתים.

## גביע אפריקה עד גיל 23
החל משנת 2011 מתקיימת תחרות "גביע אפריקה אד גיל 23". 3 נבחרות חזקות של התחרות מעפילות למשחקים האולימפיים. ההישג של הנבחרת היה מקום שני בשנת 2019.

## קישורים חיצוניים
* נתונים מאתר transfermarkt (אולימפיאדות)
* נתונים מאתר globalsportsarchive
* נתונים מאתר worldfootball

חוף השנהב
קטגוריה:חוף השנהב: כדורגל
כדורגל
רוב יטן

**רוב ארנולדוס אדריאנוס יטן** (בהולנדית: **Rob Arnoldus Adrianus Jetten**; נולד ב-25 במרץ 1987) הוא פוליטיקאי הולנדי, מנהיג מפלגת דמוקרטים 66 החל מאוגוסט 2023 וחבר בית הנבחרים של הולנד החל מדצמבר 2023. בין החודשים ינואר 2024 ליולי 2024 כיהן כסגן ראש ממשלת הולנד, ובין השנים 2022-2024 כיהן כשר למדיניות אקלים ואנרגיה.

## ביוגרפיה

## קריירה פוליטית
יטן החל את הקריירה הפוליטית שלו כיועץ מדיניות עבור סיעת דמוקרטים 66 בסנאט של הפרלמנט של הולנד, וכיושב ראש תנועת הדמוקרטים הצעירים . בנוסף, בין השנים 2010-2017 כיהן כחבר מועצת העיר של ניימכן.

ב-14 ביולי 2023 הכריז יטן על מועמדותו לראשות מפלגת דמוקרטים 66. הוא החליף בתפקיד את סיחריד קאח לאחר שזו הודיעה שלא תוביל את המפלגה לבחירות הפרלמנטריות בהולנד 2023, בשל "השנאה, ההפחדה והאיומים" שהיא ומשפחתה סופגים. לאחר הבחירות, יטן חזר לבית הנבחרים כמנהיג המפלגה. לאחר שפרישתה מהממשלה של קאח, שעברה לשמש בתפקיד באומות המאוחדות, נכנסה לתוקף ב-8 בינואר 2024, החליף אותה יטן כסגן ראש ממשלת הולנד, ואף שימש כשר האוצר בפועל למשך ארבעה ימים. עם זאת, בפועל משימותיו כשר האוצר הועברו למזכיר המדינה לענייני אוצר, מרניקס ואן ריי .

יטן הוביל את מפלגת דמוקרטים 66 לבחירות הפרלמנטריות בהולנד 2025 וזכה במקום הראשון עם 26 מושבים. אם יצליח להרכיב קואליציה, ייתכן שיתמנה לראשות הממשלה.

## חיים אישיים
יטן הוא הומוסקסואל. בחודש נובמבר 2024 הודיע יטן על אירוסיו לשחקן הוקי השדה הארגנטינאי ניקולאס קינאן , לאחר שהשניים היו בזוגיות במשך למעלה משלוש שנים.

## קישורים חיצוניים

* 

* רוב יטן, באתר parlement.com
* רוב יטן, באתר Tweede Kamer

## הערות שוליים

קטגוריה:פוליטיקאים הולנדים
קטגוריה:הולנדים שנולדו ב-1987
קטגוריה:להט"בים הולנדים
להט אלפא

**להט אלפא** הוא טיל נגד טנקים מונחה לייזר ישראלי, שמיוצר על ידי התעשייה האווירית לישראל (IAI). הוא הדור הבא במשפחת טילי הלהט, המיועד ללחימה מנגד (Stand-Off) מטווחים ארוכים של מעל 20 ק"מ, ללא צורך בקו ראייה ישיר למטרה. הטיל נועד לפגיעה מדויקת במטרות בעלות ערך גבוה, כגון טנקים, מבנים ומטרות חופיות, ומצויד בראש קרב מתקדם בגרסאות נגד טנקים ורסס. חשיפת הטיל התבצעה ב-21 באוקטובר 2025, כחלק ממגמה של פיתוח יכולות נשק מדויקות בשוק הגלובלי.

## רקע
פיתוחו של להט אלפא מבוסס על ניסיון של IAI בתחום טילי הנ"ט וטכנולוגיות ההנחיה בלייזר, כולל משפחת הטילים הוותיקה להט. הטיל תוכנן כמענה לביקוש הגובר בשוק הבינלאומי לטילים מדויקים, אפקטיביים ומשתלמים במחיר, תוך התמודדות עם אתגרי שדה הקרב המודרני כמו חסימות GPS ומגבלות קו ראייה.

הטיל מיועד להתחרות במערכות כמו ספייק NLOS של רפא"ל, עם טווח דומה אך דגש על אמינות ההנחיה בלייזר.

## עיצוב ופרטים טכניים
להט אלפא הוא טיל קל משקל וקומפקטי, באורך של 2 מטרים ובמשקל של 25 ק"ג, המאפשר שיגור מגוון פלטפורמות. הוא מצויד במערכת הנחיה מבוססת ביות לייזר, המאפשרת ציון מטרה על ידי כוחות קרקעיים או אוויריים, ופגיעה גם ללא קו ראייה ישיר (Beyond Line of Sight). הטיל תומך בלחימה מנגד, המגנה על הכוחות המפעילים מפני אש נגדית.

## קישורים חיצוניים
* 

## הערות שוליים

קטגוריה:טילים נגד טנקים ישראליים
קטגוריה:התעשייה האווירית לישראל: טילים
דרו שטרוזן

**דרו שטרוזן** (באנגלית: **Drew Struzan**; 18 במרץ 1947 – 13 באוקטובר 2025) היה אמן, מאייר ומעצב גרפי אמריקאי. הכין כ-150 כרזות לסרטי קולנוע, בהם "חומות של תקווה", "בלייד ראנר", "אי.טי. – חבר מכוכב אחר", וכן סרטי אינדיאנה ג'ונס, בחזרה לעתיד, הארי פוטר ומלחמת הכוכבים. הוא עיצב גם עטיפות אלבומים וספרים.

סטרוזן היה ידוע בטכניקת האיירבראש שלו לעיצוב כרזות לסרטים. הוא החל להשתמש בתהליך זה בתחילת הקריירה שלו, כשעיצב פוסטרים לסרטי B. הטכניקה התקבלה בברכה על ידי במאי הקולנוע סטיבן ספילברג וג'ורג' לוקאס.

במהלך הקריירה שלו הוא זכה במגוון פרסים, בהם פרס סאטורן לשנת 2002.

שטרוזן מת בגיל 78 לאחר שסבל ממחלת אלצהיימר.

## קישורים חיצוניים
* 

## הערות שוליים

קטגוריה:זוכי פרס סאטורן
קטגוריה:אמנים אמריקאים
קטגוריה:מאיירים אמריקאים
קטגוריה:מעצבים אמריקאים
קטגוריה:אמריקאים שנולדו ב-1947
קטגוריה:אמריקאים שנפטרו ב-2025
רוברט רוזט

**רוברט (רוב) רוזט** (באנגלית: **Robert (Rob) Rozett**) הוא היסטוריון, חוקר שואה.

## קורות חיים
רוזט הוא בן לניצול שואה מהונגריה. הוא עלה לישראל בשנת 1978 וסיים תואר שני ושלישי במכון ליהדות זמננו ב. בין מוריו היה יהודה באואר.

ב-1981 החל להדריך ולהרצות ביד ושם. היה מהאחראים על עדכון התצוגה במוזיאון יד ושם וחוקר-שותף בקביעת תוכנהּ של בקעת הקהילות. בין 1993 ל-2018 היה מנהל ספריית יד ושם במשך 25 שנה. בתקופתו מוחשב הקטלוג ונוספו כ-80,000 ספרים חדשים לאוסף. היה ממקימי אתר האינטרנט של יד ושם עם צבי ברנהרט. אחרי תפקידו בספרייה, היה היסטוריון במכון לחקר השואה ביד ושם.

במהלך עבודתו הרצה, חקר, כתב, פרסם, הדריך אח"מים וייצג את יד ושם בפורומים בינלאומיים, בעיקר בברית הבינלאומית לזיכרון השואה ומשרד החוץ. בין האישים שהדריך ביד ושם היו הנסיך ויליאם והנסיך אדוארד מבריטניה, ראשי הממשלה מרגרט תאצ'ר, טוני בלייר, וויקטור אורבן, נשיא סין ג'יאנג זמין, נשיאי ארצות הברית ג'ימי קרטר, ברק אובמה וביל קלינטון, האפיפיור פרנציסקוס וג'רי סיינפלד. בין היתר לימד והרצה במדינת אורנג' החופשית בדרום אפריקה, בדקאר שבסנגל, בקומאסי שבגאנה, באדיס אבבה ובניו יורק' בפני חברי הפרלמנט האירופי בבריסל, ובקאי-פונג שבסין. הוא מלמד בישיבה יוניברסיטי.

בשנת 2025 פרש מעבודתו ביד ושם, לאחר 44 שנות מחקר, הוראה וניהול. עם זאת, הוא ממשיך להיות חבר בוועדות יד ושם ולהרצות מטעם הרשות.

## תחומי מחקר
רוזט הוא חוקר שואת יהדות הונגריה והאנטישמיות בת זמננו.

## פרסומים
### ספרים
* **צבא עבדים: פלוגות העבודה היהודיות בחזית המזרח 1945-1941**, יד ושם, 2019. מחקר על כ-45,000 גברים יהודים שסופחו אל הצבא ההונגרי שלחם לצד גרמניה הנאצית בחזית הסובייטית במלחמת העולם השנייה. כ-80 אחוז מהם נספו.

* **Conscripted Slaves: Hungarian Jewish Forced Laborers on the Eastern Front during the Second World War**, Yad Vashem, 2013
* **Approaching the Holocaust: Texts and Contexts** (Parkes-Wiener Series On Jewish Studies), Vallentine Mitchell, 2005


### ממאמריו
* **מפולין להונגריה: ניסיונות ההצלה, 1943-1944.** יד ושם: קובץ מחקרים כד (תשנה) 1995, ע' 131-144 

* "Historical atlases and the Holocaust", *Yad Vashem Studies* 27 (1999) pp. 409-427
* "Between ideology and extortion: Jewish forced labor in Romania", *Yad Vashem Studies* 50, 2 (2022) pp. 141-149
* "From Poland to Hungary: rescue attempts 1943-1944", *Yad Vashem Studies* 24 (1994) pp. 177-193
* "Jewish and Hungarian armed resistance in Hungary", *Yad Vashem Studies* 19 (1988) pp. 269-288
* "Aliya from Hungary and the struggle for certificates, 1943-1944", *Studies in Zionism* 8,1 (1987) 83-98
* "Child rescue in Budapest, 1944-5", *Holocaust and Genocide Studies* 2, 1 (1987) pp. 49-59


### בעריכתו
* **[[האנציקלופדיה של השואה]]** - עורך שותף.

## חיים אישיים
רוזט נשוי ואב לארבעה.

## קישורים חיצוניים

* הבלוג של רוזט באתר יד ושם
* מאמריו של רוזט בקטלוג הספרייה הלאומית
## הערות שוליים

קטגוריה:היסטוריונים ישראלים
קטגוריה:חוקרי שואה ישראלים
קטגוריה:בעלי תואר דוקטור מהאוניברסיטה העברית בירושלים
ילדות גרמנית

**ילדות גרמנית** (בגרמנית: **Amrum**) הוא סרט ביוגרפי גרמני משנת 2025 בבימויו של פאטי אקין, עם הנער יאספר בילרבק בתפקיד הראשי.

התסריט של פאטי אקין והארק בוהם  מבוסס על חייו של בוהם כילד באי הגרמני אמרום  (חלק מהאיים הפריזיים הצפונים ) בסוף מלחמת העולם השנייה. בוהם נראה בסיום הסרט כשהוא על חוף אמרום, משקיף על הים.

הסרט הוקרן לראשונה כבחירה הרשמית בפסטיבל קאן.

הצילומים נערכו בהמבורג, דנמרק ובאי אמרום .

## תקציר העלילה
נאנינג (יאספר בילרבק) גר עם אמו ההריונית הילה (לורה טונקה), אחיו ודודתו אנה (ליסה האגמייסטר) באי אמרום  לשם עברו מהמבורג. ההורים הם נאצים והאב משרת כעת בצבא. נאנינג עובד בשדה יחד עם חברו הרמן בשדה תפוחי אדמה של טסה (דיאן קרוגר). תמורת עבודתם מספקת להם טסה חמאה וחלב. הם נתקלים בשיירת פליטים מהמזרח והמוביל מודיע להם שהרוסים נמצאים קרוב. טסה מודיעה שזה סוף המלחמה.

כאשר נאניג אומר זאת לאימו הנאצית, היא כועסת עליו ומתלוננת על טסה אצל המפקד הנאצי. המפקד גוער בטסה ומזהיר אותה מפני הפצת תבוסתנות. היא מפטרת מיד את נאנינג, וקוראת לו מלשין.

הדודה אנה מתעבת את הנאצים, וכאשר מוכרז כי היטלר איננו והמלחמה הסתיימה, היא שורפת את תמונתו לנגד עיניה של אחותה.

נולדת תינוקת, והאם בדיכאון ומסרבת לאכול. היא רוצה לחם מקמח לבן עם סוכר, דבש וחמאה.

נאנינג הולך לבית דודו הנאצי אונו (יאן גאורג שוטה) לבוש בבגדי היטלר יוגנד והדוד נותן לו סוכר רק לאחר שהוא מדקלם את שבועת ההיטלר יוגנד. בפעם נוספת כשהוא מגיע הוא מוצא את הדוד ירוי בראשו לאחד שהתאבד. נאנינג מנצל זאת ולוקח חמאה מהמקרר. הוא משיג קמח לבן מהרופא כתרופה וכן קצת דבש. האופה המקומי מכין את הלחם אך האם מסרבת לאכול ומתרצה רק כאשר נאנינג בוכה אולם בינתיים אחיו אכל את הלחם...

נאניג צד ארנבים לאכילה ומתחבר לסם (דטלב בוק) בציד כלב ים. סם מספר לו על הדוד תיאו שרצה להתחתן עם יהודייה, אבל המשפחה סירבה, והיהודייה נרצחה לבסוף. בלילה הוא חולם שנפגש עם תיאו (מתיאס שווייגהופר).

לאחר המלחמה המצב הכלכלי מידרדר והאם גונבת נקניק ונתפסת.

האב שורד את המלחמה, והמשפחה מוכרת את הבית באמרום וחוזרת להמבורג.

## צוות השחקנים

## קישורים חיצוניים

*קדימון לילדות גרמנית, באתר יוטיוב
*ילדות גרמנית, באתר אידיבי
* 

קטגוריה:סרטי 2025
קטגוריה:סרטים בגרמנית
קטגוריה:סרטים גרמניים
קטגוריה:סרטי דרמה גרמניים
קטגוריה:סרטי דרמה ביוגרפיים
קטגוריה:סרטי האחים וורנר
Sandunguero

***Sandunguero*** הוא אלבום אמנים שונים מאת DJ Blass שיצא והופץ מטעם פינה רקורדס/דיימונד קולקשנס בשנת 2001. לאחר שהפך לאחד המפיקים המבוקשים ביותר ברגאטון, החליט בלאס ליצור אלבום משלו בהשתתפות אמנים ידועים שונים מהז'אנר. האלבום הגיע לראש מצעד האלבומים הטרופיים של בילבורד.

## רשימת רצועות
בשנת 2006 יצא האלבום מחדש ברחבי העולם על ידי חברת ההפצה Reggaeton Nation, אשר כיום מחזיקה בזכויות ההפצה העולמיות של אלבומי "Sandunguero" והופכת אותו לזמין בכל פלטפורמות הסטרימינג הדיגיטליות.

## הערות שוליים

קטגוריה:אלבומים באנגלית
קטגוריה:אלבומים שהופקו על ידי DJ Blass
ברט פרנלד

**ברט מנפרד פרנלד** (באנגלית: **Bert Manfred Fernald**; 3 באפריל 1858 – 23 באוגוסט 1926) היה חקלאי, איש עסקים ופוליטיקאי אמריקאי מהמפלגה הרפובליקנית, שכיהן כמושל מיין ה־47 וכחבר הסנאט של ארצות הברית מטעם מדינת מיין. הוא עמד בראש ועדת הסנאט לבניינים ולשטחים ציבוריים במשך שלוש כהונות.

## ביוגרפיה
### ראשית חייו, השכלה וקריירה מוקדמת
פרנלד נולד ב-3 באפריל 1858 בעיירה וסט פולנד שבמיין. בילדותו סבל מפציעות קשות שעיכבו את התפתחותו, עבר כמה ניתוחים, ולא החל ללכת עד גיל שש. הוא למד בבתי הספר הציבוריים ולאחר מכן באקדמיית הברון עד גיל שבע־עשרה, אז נפטר אביו. לאחר מכן למד בבית ספר למסחר ולהכנה בבוסטון, ולאחר שהשלים את לימודיו עבד כמורה ואף נבחר למפקח על בתי הספר בשנת 1878. אחר כך עסק בעסקי שימורי המזון, החלב והטלפוניה. בהמשך שב לחוות המשפחה, שם הקים עדר הולשטיין מהמשובחים במדינה, וכן עסק בשימור תירס.

פרנלד נבחר לבית הנבחרים של מיין וכיהן בו בין השנים 1896–1898, שם בלט בכמה נאומים מוצלחים ואף היה ידוע בקול השירה היפה שלו. לאחר מכן כיהן בסנאט של מיין בשנים 1898–1902.

### כהונתו כמושל
בשנת 1904 התמודד פרנלד למשרת מושל מיין, אך לא הצליח לזכות במועמדות הרפובליקנית. למרות זאת, שמר על מעמדו הבכיר במפלגה, וב־1908 נבחר כמועמד פה אחד. הוא ניצח בבחירות וכיהן כמושל מיין בשנים 1909–1911. בשנת 1910 נבחר גם לנשיא איגוד שימורי המזון. באפריל 1909 הטיל וטו על הצעת חוק שקבעה עונשי חובה בעבירות משקאות חריפים, בטענה כי היא שוללת מבתי המשפט את שיקול הדעת הדרוש להם.

### כהונתו בסנאט של ארצות הברית
בשנת 1916 נבחר פרנלד לסנאט של ארצות הברית, לאחר שניצח את קנת ס. מ. סילס, דיקן מכללת בודווין, בבחירות שנערכו למילוי מקומו של הסנאטור אדווין ברלי שנפטר. הוא נכנס לתפקידו ב־12 בספטמבר 1916, ונחשב תחילה ל"רדיקלי" במפלגתו, אך עם הזמן הפך לאחד מנציגי "השמרנים הוותיקים" הבולטים ביותר. בתקופת כהונתו הראשונה התנגד להצעות חוק למתן אשראי לחקלאים, בטענה שהמיתון שלאחר מלחמת העולם הראשונה לא פגע בהם יותר מאחרים.

בשנת 1918 נבחר מחדש לסנאט, וב־1919 הגן על תעשיית המזון הארוז, שנמצאה תחת ביקורת חריפה מצד נציבות הסחר הפדרלית. הוא טען כי הפיקוח על התעשייה הזו הוא בגדר "התעמרות, הטרדה והצקה לעסקי אמריקה". פרנלד תמך במדיניותו של הנשיא קלווין קולידג', אך התנגד להצטרפות ארצות הברית לבית הדין הקבוע לצדק הבין־לאומי. בשנת 1924 נבחר שוב לסנאט, וכיהן בו עד מותו ב־23 באוגוסט 1926.

### חייו האישיים ומותו
בשנת 1877 נישא לאני קין, ולזוג נולדו בן ובת. פרנלד, שהיה גבר רחב־מידות, נשא דברים בכנס השנתי של "אגודת הגברים השמנים של ניו אינגלנד" שהתקיים בפורטלנד ב־1909 – ארגון שכל חבריו נדרשו לשקול לפחות 201 פאונד.

פרנלד נפטר בביתו בווסט פולנד שבמיין ב-23 באוגוסט 1926 לאחר מחלה בת עשרה ימים, והוא בן 68.

## קישורים חיצוניים

* 
* 

קטגוריה:אמריקאים ילידי מיין
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1858
קטגוריה:אמריקאים שנפטרו ב-1926
הכול הכול לטובה

"**הכול הכול לטובה**" הוא שיר של הזמרת-יוצרת הישראלית אודיה, שנכלל במיני-אלבום *[[Van da'M]]* שיצא באוקטובר 2025. השיר נכתב והולחן על ידי אודיה, אלירן אליהו ועומרי דהאן, והוא נושא אופי אמוני ופופ קצבי. השיר נחשב לאחד השירים הבולטים במיני-אלבום, ונבחר על ידי מבקרים ומאזינים כאחד השירים המצליחים ביותר של אודיה בתקופה זו.

## רקע והפקה
השיר הופק בידי אלירן אליהו ועומרי דהאן, הפועלים עם אודיה מזה תקופה, ומשלבים בהפקותיהם יסודות היפ הופ ופופ מודרני. במרכזו של השיר עומד המסר הברסלבי הידוע של "יש עניין שיתהפך הכול הכול לטובה", ביטוי שמקורו בתורתו של רבי נחמן מברסלב. בדומה לשירים קודמים של אודיה, גם כאן ניכרת השפעתם של רבנים בני זמננו, הרב שלום סבג, המשמש מקור השראה לשיר זה, בדומה לרב שלום ארוש, ששימש השראה לשירו של יאיר אלייצור "תמיד אוהב אותי".

השיר ממשיך את קו היצירה של אודיה, המשלבת בין אמונה יהודית לבין ביטוי מוזיקלי עכשווי. הביצוע הקולי שלה לצד ההפקה הקצבית מבליטים את אופייה האופטימי של היצירה, המציעה חיבור בין רוחניות לשמחת חיים. המבקרים ציינו כי השיר מבטא היטב את הסינתזה שמאפיינת את יצירתה של אודיה: שילוב בין עולמות חילוניים ודתיים בתוך שפה פופולרית נגישה.

## סגנון ותוכן
מבחינה מוזיקלית, השיר משלב אלמנטים של פופ קצבי, מקצבים אלקטרוניים והשפעות של מוזיקת היפ הופ עכשווית. הלחן העליז וההפקה המלוטשת יוצרים אווירה מעודדת ומלאת אנרגיה, ההולמת את המסר המרכזי של השיר. מילות השיר נעות סביב מוטיב התקווה והאמונה, תוך קריאה לראות את הטוב גם בזמנים של קושי. בהיבט הלירי, השיר נחשב להמשך טבעי לשורת יצירותיה הקודמות של אודיה, העוסקות בקשר שבין אמונה אישית למציאות חיי היומיום.

## קידום וחשיפה
עם יציאתו, זכה השיר למהלך קידום ייחודי, שבמסגרתו סייר ברחבי הארץ ואן צבעוני שעליו הודפסו מילות השיר וסמלי הפרויקט. מלבד הקמפיין, השיר זכה לחשיפה משמעותית ברשתות החברתיות, במיוחד בטיקטוק ובאינסטגרם, שם שימש כפסקול לסרטונים שנשאו מסרים של אמונה, תקווה והתחדשות.

## מיקומי שיא

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי אלירן אליהו
קטגוריה:שירים שהולחנו על ידי אודיה
קטגוריה:שירים שהולחנו על ידי אלירן אליהו
קטגוריה:שירים שהופקו על ידי אלירן אליהו
אצלנו זה ככה

"**אצלנו זה ככה**" הוא סינגל משותף של הזמרים הישראלים יסמין מועלם ובן צור. השיר יצא לאור ב-25 באוגוסט 2025, ונכתב והולחן על ידי מועלם, צור, אבי אוחיון, אופיר כהן ושמעון יחיא.

## רקע והפקה
הרעיון לשיר נולד בעקבות מפגש מקרי ברשתות החברתיות. מועלם סיפרה כי נחשפה לשירו של בן צור, "אבא", דרך סטורי באינסטגרם, ומיד נשבתה בקסמו. לדבריה, "לא עברה חצי שנייה מהרגע ששמעתי את הקול שלו ולחצתי לראות מי זה ומה זה השיר היפה הזה". ההתרשמות הראשונית הובילה לקשר מקצועי ולשיתוף פעולה שנולד מתוך הערכה הדדית בין השניים. צור, מצדו, סיפר כי עקב אחר יצירתה של מועלם לאורך השנים, והדגיש את השפעתה עליו: "הקלילות, הקול והטקסטים שפוגעים ישר בלב – הכל השראה בשבילי".

את השיר הפיקו אבי אוחיון, אופיר כהן ושמעון יחיא. מועלם ציינה כי תהליך העבודה על השיר התנהל מתוך "זרימה ופשטות", כשהמטרה הייתה ליצור שיר כן ונוגע ללב. צור הוסיף כי מדובר ביצירה שנוצרה "ישר מהבטן", וכי הוא מאמין שהשיר יצליח לרגש קהל רחב.

## תוכן ולחן
מילות השיר עוסקות במורכבות הרגש האנושי ובקבלת הפגמים והיופי שביחסים בין אנשים. השורה החוזרת "לב זהב אבל שביר, כן אצלנו זה ככה" הפכה לסמל השיר, ומשלבת פגיעות עם עוצמה רגשית. המילים "ילד מפוזר תמיד הולך על הקצה" מדגישות את ההיבט האנושי, בין רוך לחוסר יציבות.

מבחינה מוזיקלית, השיר משלב אלמנטים של פופ עכשווי עם נגיעות של מוזיקה רוחנית, בדומה לסגנון המזוהה עם צור. הלחן מבוסס על הרמוניות עדינות וקצב מאופק, היוצר תחושת קרבה ואינטימיות. המבקרים הדגישו את החיבור האורגני בין שני הקולות, קולה הצלול והמרגש של מועלם לצד הגוון המחוספס והאמוני של צור, כמרכיב המרכזי בהצלחת השיר.

## ביקורות
העיתונאי עינב שיף מ"ידיעות אחרונות" ציין כי השיר מסמן שינוי בגישה של שני היוצרים כלפי נושאי אמונה ודת. לדבריו, בניגוד לשיריהם הקודמים שבהם האל תפס מקום מרכזי, ב"אצלנו זה ככה" הוא נדחק לשוליים, ומופיע רק בהקשרים אישיים, כמי ש"יודע מה הדובר רוצה מעצמו" וככתובת לפריקת כעסים. שיף הגדיר זאת כ"כמעט כפירה בעיקר" אך ציין כי דווקא בכך טמון רענון מפתיע בז'אנר האמוני.

עוד הוסיף כי השיר מצליח להציג דינמיקה אמיתית של דואט, אף על פי שאינו שיר אהבה קלאסי. הוא תיאר את השניים כשני אנשים מבולבלים עם חלומות ופחדים, ומצא בכך את נקודת האיחוד ביניהם. מבחינה מוזיקלית, שיף שיבח את הלחן של מועלם, צור, אוחיון, כהן ויחיא, ואת ההפקה של כהן ויחיא, שתיאר כ"קליטה ומנחמת כמו סיטקום משנות ה-90". לדעתו, השילוב בין פסנתר מלנכולי, כלי פריטה אקוסטיים פשוטה ומבנה שיר המזכיר דואטים קלאסיים של סוף המאה ה-20, הופך את השיר ל"מאוחר אך מלא בסטייל".

## מיקומי שיא

## הערות שוליים

קטגוריה:שירי בן צור
קטגוריה:שירי יסמין מועלם
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אופיר כהן
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אופיר כהן
קטגוריה:שירים שהולחנו על ידי יסמין מועלם
קטגוריה:שירים שהולחנו על ידי שמעון יחיא
קטגוריה:שירים שהופקו על ידי אופיר כהן
קטגוריה:שירים שהופקו על ידי שמעון יחיא
קיכלי זהבהב

שמאל|לא ממוסגר
**קִיכְלִי זְהַבְהַב** (שם מדעי: *Zoothera aurea*) הוא מין של ציפור ממשפחת הקיכליים. מקנן בצפון-מזרח אסיה, וחורף בדרום-מזרח אסיה וההימלאיה. בישראל נצפה פעם אחת.

## טקסונומיה ואטימולוגיה
הקיכלי הזהבהב שייך לסוג של קיכלים אסייתים, *Zoothera*, השונה מהסוג של מרבית הקיכלים הנצפים באזורנו, ''Turdus''. שם הסוג *Zoothera* מגיע מיוונית עתיקה מהמילים *zoon*, "בעל חיים", ו-*theras*, "צייד". שם המין הספציפי *aurea* הוא מלטינית *aureus*, "זהוב". שמו העממי באנגלית, White's thrush, מנציח את חוקר הטבע האנגלי גילברט ווייט.

בעבר נחשב לתת-מין של הקיכלי *Zoothera dauma* , אך הופרד ממנו בשל שירתו השונה.

### תת-מינים
למין שני תת-מינים מוכרים:
* *Z. a. aurea <small>(הולנדר, ג. ג. ג. 1825)</small>* - תת-המין הטיפוסי, מקנן במנצ'וריה וקוריאה, חורף בסין ואינדונזיה.
* *Z. a. toratugumi* *(טוקוטארו מומיימה, 1940)* - תת-מין מזרחי יותר, בעיקר יציב במזרח הרחוק הרוסי באזור אמור וסחלין, כמו גם חצי האי הקוריאני, יפן והאיים הקוריליים. מעט קטן יותר ממקבילו.

## תיאור
זהו קיכלי גדול, אורכו 24–30 ס"מ, ומשקלו כ-170 גרם. לחלקיו העליונים גוונים בז' עד זהוב זיתי, עם דוגמת קשקשים שחורים על רקע לבן או צהבהב בהיר יותר על חלקיו התחתונים. מאפיין הזיהוי הבולט ביותר בתעופה הוא פס שחור על תת-הכנף הלבנה, מאפיין משותף עם הקיכלי הסיבירי . הזוויגים דומים.

לזכר יש שירה הנשמעת כשריקה מכנית רועשת למרחקים, עם הפסקות של 5–10 שניות בין כל מקטע באורך שנייה אחת *טווי...* *טווו....טווו....טווו*.

## תפוצה ובית גידול
הוא מתרבה בטייגה מחטנית לחה, בעיקר באזור הפלארקטי המזרחי בסיביר ועד מנצ'וריה, קוריאה ויפן. התת-מין המערבי נודד חזק, כאשר רוב הפרטים נודדים לדרום-מזרח אסיה במהלך החורף. הוא מזדמן נדיר מאוד במערב אירופה ובישראל.

ב-30 באוקטובר 2025 צולם פרט ראשון לישראל בקיבוץ כפר הנשיא.

## קישורים חיצוניים

## הערות שוליים

קטגוריה:בעלי חיים שתוארו ב-1825
המימד העשירי

"**המימד העשירי**" היה כתב עת מודפס ששימש כביטאונה הרשמי של האגודה הישראלית למדע בדיוני ולפנטסיה. כתב העת יצא לאור במשך 12 שנים, בין השנים 1997 ל-2009, ובסך הכל יצאו 36 גיליונות.

כתב העת יצא לאור בתדירות של כרבעון, בסיוע משרד החינוך והתרבות, והופץ בחינם לחברי האגודה. כמו כן נמכר בכנסים ובחנויות ספרים.

## תוכן ומדורים
"המימד העשירי" נחשב לכתב העת החשוב והרציני ביותר בתחומו בישראל בתקופת פעילותו, ושימש במה מרכזית לפרסום ספרות ספקולטיבית מקורית ומתורגמת. הוא כלל:
* **סיפורי מקור:** פרסום סיפורים קצרים מקוריים מאת יוצרים ישראלים, בהם אתגר קרת, ורד טוכטרמן, גיא חסון ולביא תדהר
* **סיפורים מתורגמים:** תרגום סיפורים של סופרים בינלאומיים מובילים. לכתב העת היה הסכם עם המגזין האמריקאי "Fantasy & Science Fiction", שאיפשר לו לפרסם סיפורים מתורגמים ממיטב הכותבים, בהם ניל גיימן, בריאן אולדיס, ג'ו הולדמן, טרי ביסון וקרול אמשווילר.
* **מאמרים ומסות:** מאמרי עומק, ניתוחים וביקורות. בכתב העת התפרסמו מאמרים מאת דמויות בולטות בקהילה ומהאקדמיה, בהן בריאן אולדיס, גרגורי בנפורד, אהרון האופטמן, עמנואל לוטם, דדי חנוך, אריה סתר ואלי אשד.

## צוות וניהול
הכוח המניע מאחורי הפקת כתב העת ועורכו הראשון היה **אבנר פרידמן**, שנעזר בעמוס גפן. לאורך שנות פעילותו, ערכו את כתב העת דמויות מפתח נוספות בקהילה:
* **[[רמי שלהבת]]** (ממייסדי כתב העת וחבר מערכת)
* **דתון דימט** (שימש כעורך ראשי)
* **[[אהוד מימון]]** (שימש כעורך הראשי האחרון של כתב העת, גיליונות 27–36, בשנים 2006–2009)

חברי מערכת נוספים לאורך השנים כללו את ניר יניב ואהרון האופטמן.

ההפקה הגרפית של כתב העת נעשתה על ידי הוצאת "שורית", והשערים אוירו, החל מהגיליון השני, על ידי האמן אבי כץ, ממייסדי האגודה.

## חשיבות ומורשת
"המימד העשירי" מילא תפקיד חיוני בטיפוח דור שלם של יוצרים וקוראים של ספרות ספקולטיבית בישראל. הוא סיפק במה מקצועית לפרסום סיפורי מקור בעברית בתקופה שבה הוצאות הספרים המרכזיות מיעטו לפרסם יצירות מסוג זה ונכנס למשבצת שפעם מילא כתב העת 'פנטסיה 2000'. רבים מן הכותבים בו זכו בשנים הבאות בפרס גפן והפכו לדמויות מרכזיות בקידום סוגות המדע הבדיוני והפנטזיה בישראל.

לאחר סגירתו ב-2009, פרויקט הדגל של האגודה לסיפורת מקור עבר לאסופה השנתית "היה יהיה" בעריכת אהוד מימון.

## ראו גם
* האגודה הישראלית למדע בדיוני ולפנטסיה
* היה יהיה
* בלי פאניקה
* פסטיבל אייקון

## קישורים חיצוניים
* , באתר האגודה הישראלית למדע בדיוני ולפנטסיה

## הערות שוליים

קטגוריה:ישראל: כתבי עת
ואן דאם (שיר)

"**ואן דאם**" הוא שיר של הזמרת-יוצרת הישראלית אודיה, שנכלל במיני-אלבום *[[Van da'M]]* שיצא באוקטובר 2025. את השיר כתבו והלחינו אודיה וגל אדם, והוא הופק בידי מתן דרור. השיר מתמקד במסרים של ביטחון עצמי ועוצמה נשית, תוך אזכור לדמותו של שחקן הקולנוע ואמן הלחימה ז'אן-קלוד ואן דאם.

## רקע והפקה
השיר "ואן דאם" יצא כחלק ממיני-אלבום בן שלושה שירים בשם *Van da'M*, שיצא לאור באוקטובר 2025. הוא נוצר בשיתוף פעולה עם המפיקים מתן דרור וגל אדם, אחיו של עומר אדם. בהיבט האמנותי, השיר משלב ביטויים של עוצמה וביקורת חברתית, תוך התייחסות לתרבות הפופולרית ולשאלות של דימוי וביטחון עצמי.

השיר נכתב והולחן בידי אודיה וגל אדם, כחלק ממגמה יצירתית המאפיינת את אודיה בשנים האחרונות, המשלבת בין חיבור רוחני למודעות תרבותית. המבקרים ציינו כי אף שהשיר כולל אזכורים תרבותיים מובהקים, הוא נחשב לפחות בולט מבין שלושת שירי המיני-אלבום, שנכללו בו גם "רוקי" ו"הכול הכול לטובה".

## תוכן ומסר
מילות השיר מתמקדות בהעצמה נשית, ביטחון עצמי ועצמאות אמנותית, כשהן שוזרות אזכורים לדמותו של ואן דאם כסמל של כוח ושליטה. שרול גוטמן מ"מקור ראשון" תיאר את השיר ככזה ש"פותח מבערים כלפי חוץ" ומשלב ביקורת על התרבות הפופולרית בישראל, תוך רמיזה לשמות מוכרים בעולם הבידור, ובהם עומר אדם, ליאת בנאי ודודו טסה.

בהיבט הסגנוני, השיר שומר על הקו המוזיקלי האופייני לאודיה, המשלב פופ ורוק עכשווי עם יסודות ים-תיכוניים ונגיעות סקסופון כחלק מהעיבוד המוזיקלי.

הביקורות על השיר הדגישו את ההפקה המלוטשת ואת השימוש ברמיזות תרבותיות, אך ציינו כי בהשוואה לשירים האחרים באלבום, הוא מציג קו ישיר ופשוט יותר מבחינה לירית.

## קבלה והצלחה מסחרית
עם צאתו של המיני-אלבום, זכה השיר להתייחסות נרחבת מצד מאזינים ומבקרים. על אף שהשיר "רוקי" זכה בתחילה לחשיפה רחבה בטיקטוק ונחשב למועמד הטבעי לבלוט במצעדים, דווקא "ואן דאם" העפיל לפסגת ההיטליסט, כשהוא מדיח מהמקום הראשון את השיר "עוף מוזר" של פאר טסי. השיר זכה ל-2.7 מיליון צפיות ביוטיוב ו-1.4 מיליון האזנות בספוטיפיי תוך זמן קצר, והפך לאחד הלהיטים הבולטים של התקופה.

על פי הדיווח במאקו, גם בקרב קהל המאזינים והמעריצים נחשבה עלייתו של השיר לראש המצעד להפתעה, שכן ההתלהבות הציבורית המוקדמת התמקדה בשיר "רוקי". הצלחתו של "ואן דאם" המשיכה את רצף ההצלחות של אודיה במצעדים הישראליים, לאחר שורה של להיטים קודמים כמו "חולמת", "צמוד צמוד", "פאפי" ו"רשימת קניות".

## מיקומי שיא

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שהולחנו על ידי אודיה
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בהיטליסט
מחוז הארץ

**הָארְץ** (בגרמנית: **Harz**) הוא מחוז במדינת סקסוניה-אנהלט שבגרמניה. בירת המחוז היא העיר הלברשטאדט.

## היסטוריה
השטח הוגדר כיחידה שלטונית בשנת 804, בעת הקמת בישופות הלברשטאדט. לאחר מלחמת שלושים השנים ושלום וסטפאליה ב-1648, עברה השליטה באזור לשליטי הוהנצולרן של ברנדנבורג-פרוסיה והוא הוגדר כנסיכות הלברשטאדט. לאחר קונגרס וינה ב-1815, שולב השטח במחוז הפרוסי של סקסוניה הפרוסית.

לאחר מלחמת העולם השנייה היה שטח המחוז, כמו סקסוניה-אנהלט כולה, בשטח גרמניה המזרחית, אך חולק על פני כמה מחוזות מנהליים, ומחוז אחד בשם הארץ לא היה קיים.

בשנת 2007 נערכה רפורמה מנהלתית בסקסוניה-אנהלט, ובמסגרתה, הוגדרו המחוזות מחדש. אז הוקם מחוז זה, כאיחוד של כמה מחוזות.

## גאוגרפיה
המחוז נמצא בצפון מזרח רכס הרי ההארץ, והוא קרוי על שמם. הפסגה הגבוהה ביותר ברכס ההרים – הר ברוקן, שוכנת אף היא בשטחו.

## חלוקה מנהלית
במחוז 13 ערים ועוד 7 עיריות מקומיות הכוללות יישובים כפריים בלבד. להלן רשימת הערים:

## קישורים חיצוניים

הארץ
טובה בן-דב

**טובה בן-דב** (**הדני**)(24 בדצמבר 1937 – 17 באוקטובר 2025) הייתה פעילה ואשת ציבור ישראלית. לשעבר יושבת ראש ויצו, ארגון הנשים הציוני הגדול בעולם. הייתה נשיאת כבוד לכל החיים של ויצו. מ-2012 עד 2016 כיהנה כנשיאת ההנהלה העולמית של ויצו.

## ביוגרפיה
נולדה בישראל, בתם של יעקב ואסתר גולדמן.

מלבד תפקידיה בויצו, הייתה סגנית נשיאת הקונגרס היהודי העולמי, חברת דירקטוריון בסוכנות היהודית לארץ ישראל, וחברת דירקטוריון בברית הנשים הבין-לאומית.

הייתה נשואה לרלף הדני. בתה תמר לזרוס שימשה נשיאת ויצו בדרום אפריקה.

התגוררה בתל אביב. נפטרה ב-17 באוקטובר 2025, בגיל 88.

## קישורים חיצוניים

## הערות שוליים

קטגוריה:פעילים ציונים
קטגוריה:ראשי ויצו
קטגוריה:ישראליות שנולדו ב-1937
קטגוריה:ישראלים שנולדו ב-1937
קטגוריה:ישראליות שנפטרו ב-2025
קטגוריה:ישראלים שנפטרו ב-2025
הבחירות לעיריית חולון (2024)

**הבחירות לעיריית חולון ב-2024** התרחשו במסגרת הבחירות לרשויות המקומיות בישראל. הבחירות התרחשו ב-27 בפברואר 2024 כדי לבחור את ראש העיר ואת 27 חברי מועצת העיר. הבחירות נדחו מ-31 באוקטובר 2023 עקב פריצת מלחמת חרבות ברזל.

## רקע
ראש העיר מוטי ששון כיהן בתפקידו למשך שישה קדנציות (30 שנה) ברציפות מ־1993.

זו הפעם השנייה שבה שי קינן מתמודד לראשות העיר חולון, אחרי הבחירות לראשות העיר חולון ב־2018, שבהם הפסיד למוטי ששון בפער של כ-8,356 קולות.

אחת מהסיבות המוצעות לניצחון קינן הייתה נוכחתו ברשתות החברתיות, אשר הייתה שיטת קמפיין שונה מהקמפיין של ששון, אשר נודע בכללי בתור מועמד מ"העולם הישן".

קינן מזוהה עם הליכוד ובנימין נתניהו, למרות שהיה נתמך על ידי מפלגת יש עתיד, שהסירה את תמיכתה בו אחרי שמספר ציוצים של קינן נגד יאיר לפיד, הקהילה הגאה ונשיאת בית המשפט העליון פורסמו ב"כאן 11". קינן הכחיש את התנגדותו לקהילה הגאה.

למרות כהונתו הארוכה, הייתה ציפייה נרחבה שמוטי ששון ינצח בבחירות לראשות העיר, ונפילתו למקום השלישי גרמה להפתעה רבה בפוליטיקה החולונית.

הבחירות עברו ללא הפרעות, ולא הוגשה אף תלונה למשטרה בנושא טוהר הבחירות.

## מועמדים

### מועמדים שפרשו
יעקב מזרחי שהתמודד מטעם סיעה עצמאית, פרש ב-15 בפברואר, שבועיים לפני הבחירות. מזרחי לא תמך באף מועמד לראשות העיר ואמר שהוא יעבוד עם כל ראש העיר שיבחר.

## תוצאות

למרות ניצחונו בבחירות לראשות העיר, רשימתו של קינן, חולון מתחדשת, קיבלה את המקום השני בבחירות למועצת העיר וזכתה ב-5 מנדטים, מאחורי מפלגתו של מורן ישראל, הצעירים+ שזכתה ב-7 מנדטים. רשימתו של ששון, העבודה, זכתה ב-3 מנדטים, ונפלה למקום הרביעי, מאחורי ש"ס שזכתה ב-4 מנדטים.

שאר הרשימות ביחד זכו ב-8 מנדטים.

ממוזער|תוצאות הבחירות למועצת עיר חולון 2024

## יצירת קואליציה עירונית
שי קינן יצר קואליציה עירונית שהכילה את חולון מתחדשת, ש"ס, הליכוד, העבודה, (חוץ ממוטי ששון שנשאר באופוזיציה), תקווה חדשה והציונות הדתית.

הפער בין הקואליציה לאופוזיציה הוא 16-11.

מנהיג האופוזיציה הוא מורן ישראל מטעם צעירים+.

## הערות שוליים

קטגוריה:חולון
קטגוריה:2024 בישראל
קטגוריה:בחירות לרשויות מקומיות בישראל